KAMART บวกกว่า 4% ลุ้นกำไรปีนี้โตกว่าเท่าตัว!
KAMART บวกกว่า 4% ลุ้นกำไรปีนี้โตกว่าเท่าตัว ณ เวลา 12.05 น. ราคาอยู่ที่ 8 บ. บวก 0.35 บ. หรือ 4.58% สูงสุดที่ 8.05 บ. ต่ำสุดที่ 7.65 บ. มูลค่าซื้อขายที่ 61.34 ลบ. โดยบล.โนมูระ พัฒนสิน ให้เป้า ที่ 10.6 บ. คาดว่ากำไรครึ่งปีหลังปี 58 โตต่อเนื่อง เร่งทำการตลาดเชิงรุกเริ่ม Q3 หนุนกำไร ปี 58-59 โต 110.3% และ 29.3% 
20 ต.ค. 2558

ผู้สื่อข่าวรายงานว่า ราคาหุ้นบริษัท คาร์มาร์ท จำกัด (มหาชน) หรือ KAMART ณ เวลา 12.05 น. ราคาอยู่ที่ 8 บาท บวก 0.35 บาท หรือ 4.58% สูงสุดที่ 8.05 บาท ต่ำสุดที่ 7.65 บาท มูลค่าซื้อขายที่ 61.34 ล้านบาท ขณะที่ดัชนีตลาดหุ้นไทยโดยรวมบวก 0.49%

 
บล.โนมูระ พัฒนสิน ระบุในบทวิเคราะห์  ให้เป้าหมาย KAMART ที่ 10.6 บาท โดยคาดว่ากำไรครึ่งปีหลังปี 58 เติบโตต่อเนื่องจากหมดภาระด้อยค่าธุรกิจเก่า อีกทั้งการเร่งทำการตลาดเชิงรุกเริ่มไตรมาส 3/58 หนุนกำไร ปี 58-59 โต 110.3% และ 29.3%
ขณะที่ปัจจุบัน ซื้อ/ขายที่ PER16F ถูกเพียง 20 เท่า เทียบกับกลุ่มค้าปลีกที่ 29 เท่า และ PER16F บริษัท บิวตี้ คอมมูนิตี้ จำกัด (มหาชน) หรือ BEAUTY ที่ 26 เท่า (Consensus) มูลค่าเหมาะสม 59 ที่ 10.6 บาท
ขณะที่ แนวโน้มยอดขายโตรับนโยบายกระตุ้นเศรษฐกิจภาครัฐ ขณะที่ Valuation ยังถูกเทียบกับกลุ่มฯ และ BEAUTY แถมจ่ายปันผลสม่ำเสมอทุกไตรมาส Div. Yield 3-4%
 